ମହଙ୍ଗା ହେବ ଟିଭି, ମାଇକ୍ରୋଓ୍ବେଭ, ଏଲଇଡି ଲ୍ୟାମ୍ପ\nନୂଆଦିଲ୍ଲୀ,୧୯-୧୨(ପି.ଟି.)- ଟିଭି ସେଟ୍, ମାଇକ୍ରୋଓ୍ବେଭ, ଏଲଇଡି ଲ୍ୟାମ୍ପ ସହ ଅନ୍ୟ କେତେକ\nମହଙ୍ଗା ହେବ ଟିଭି, ମାଇକ୍ରୋଓ୍ବେଭ, ଏଲଇଡି ଲ୍ୟାମ୍ପ\t December 19th, 00:00 AM December 19th, 00:00 AM\nନୂଆଦିଲ୍ଲୀ,୧୯-୧୨(ପି.ଟି.)- ଟିଭି ସେଟ୍, ମାଇକ୍ରୋଓ୍ବେଭ, ଏଲଇଡି ଲ୍ୟାମ୍ପ ସହ ଅନ୍ୟ କେତେକ ଇଲେକଟ୍ରୋନିକ୍ସ ସାମଗ୍ରୀ କ୍ରୟ ଲାଗି ଗ୍ରାହକଙ୍କୁ ଅଧିକ ମୂଲ୍ୟ ଦେବାକୁ ହେବ। ଗତ ସପ୍ତାହରେ ସରକାର ସୀମା ଶୁଳ୍କ ବୃଦ୍ଧି କରିଥିବାରୁ ଉକ୍ତ ବର୍ଗରେ ସାମଗ୍ରୀର ମୂଲ୍ୟ ବୃଦ୍ଧି ଘଟିବ ବୋଲି ଜଣାଯାଇଛି। ସ୍ଥାନୀୟ ମାନୁଫାକଚରିଂକୁ ପ୍ରୋତ୍ସାହିତ କରିବାକୁ ଏହିଭଳି ପଦକ୍ଷେପ ନଆଯାଇଛି। ସରକାରୀ ବିଜ୍ଞନ୍ତି ମୁତାବକ ଟିଭି ଉପରେ ୨୦% ଓ ସ୍ମାର୍ଟ ଫୋନ ଉପରେ ୧୫% ସୀମା ଟିକସ ବୃଦ୍ଧି ହୋଇଛି। ସେହିଭଳି ଏଲଇଡି ଲ୍ୟାମ୍ପ ଉପରେ ୨୦% ସୀମା ଟିକସ ରହିଥିବା ବେଳେ ମାଇକ୍ରୋଓ୍ବେଭ ଓଭନ ଉପରେ ଏହା ୨୦% ରହିଛି। କମ୍ପ୍ଲିଟଲି ବିଜନେସ ୟୁନିଟ (ସିବିୟୁ)ଗୁଡିକର ଉତ୍ପାଦର ମୂଲ୍ୟ ବୃଦ୍ଧି ଘଟିବ ବୋଲି କ୍ରେମା ସଭାପତି ମନୀଷ ଶର୍ମା ସୂଚନା ଦେଇଛନ୍ତି। ସରକାରଙ୍କ ଏହି ଭଳି ନିଷ୍ପତ୍ତି ଯୋଗୁ ସ୍ଥାନୀୟ ଉତ୍ପାଦନକାରୀମାନେ ବିଶେଷ ଭାବେ ଲାଭବାନ ହୋଇ ପାରିବେ ବୋଲି ସେ କହିଛନ୍ତି। ଏହିଭଳି ନିଷ୍ପତ୍ତି ଘରୋଇ ମାନୁଫାକଚରିଂକୁ ପ୍ରୋତ୍ସାହିତ କରିବା ସହ ମେକ୍ ଇନ୍ ଇଣ୍ଡିଆ ଉତ୍ପାଦର ଚାହିଦା ବୃଦ୍ଧି କରିବ ବୋଲି ସେ କହିଛନ୍ତି। ଅପରପକ୍ଷରେ ଏହା ଦ୍ୱାରା ବିଦେଶୀ ଉତ୍ପାଦନକାରୀମାନେ ଘରୋଇ ବଜାରରେ ନିର୍ମାଣ ଲାଗି ଆଗ୍ରହୀ ହେବେ ବୋଲି ସେ ପ୍ରକାଶ କରିଛନ୍ତି।
